|  |
| --- |
| **NOTĂ INFORMATIVĂ**  **la proiectul hotărârii Parlamentului pentru aprobarea Raportului privind executarea bugetului de stat pe anul 2023** |
| **1. Denumirea autorului şi, după caz, a participanţilor la elaborarea proiectului** |
| Proiectul hotărârii Parlamentului pentru aprobarea Raportului privind executarea bugetului de stat pe anul 2023 este elaborat de Ministerul Finanțelor |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul menţionat este elaborat în temeiul art. 73, art. 47 din Legea finanțelor publice și responsabilității bugetar – fiscale nr. 181/2014. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidenţierea elementelor noi** |
| În Raport sunt expuse datele privind executarea bugetului de stat în anul 2023 la venituri în sumă de 64 603 622,9 mii lei şi la cheltuieli în sumă de 80 727 187,0 mii lei, cu un deficit în sumă de 16 123 564,1 mii lei.  În afară de aceasta, Raportul conține informația privind surse de finanţare a deficitului, datoria de stat și soldurile mijloacelor bănești în conturile bugetului de stat.  Bugetul de stat pe anul 2023 a fost executat în conformitate cu indicatorii, stabiliţi prin Legea bugetului de stat pe anul 2023 nr. 359/2022 și prevederile art.17 al Legii bugetului de stat pentru anul 2023.  Conform datelor Raportului privind executarea bugetului de stat în anul 2023, compartimentul Venituri a fost realizat la nivel de 98,2 la sută faţă de prevederile anuale şi cel de Cheltuieli – la nivel de 96,0 la sută. |
| **5. Fundamentarea economico-financiară** |
| Aprobarea proiectului nu va necesita cheltuieli financiare din bugetul de stat. |
| **6. Modul de încorporare a actului în cadrul normativ în vigoare** |
| Proiectul Hotărârii Parlamentului se încadrează în cadrul normativ în vigoare și nu necesită elaborarea și modificarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectele Hotărârii Guvernului și Hotărârii Parlamentului însoțite de nota informativă și Raportul privind executarea bugetului de stat pe anul 2023 vor fi plasate pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională, Procesul decizional, precum și pe www.particip.gov.md. |
| **8. Constatările expertizei anticorupţie** |
| Proiectul nu necesită expertiza anticorupție. |
| **9. Constatările expertizei de compatibilitate** |
| Proiectul nu conține norme privind armonizarea legislației naționale cu legislația Uniunii Europene și nu cade sub incidența altor expertize de compatibilitate, necesare de a fi efectuate, în condițiile Legii nr.100/2017 cu privire la actele normative. |
| **10. Constatările expertizei juridice** |
| Nu este necesară expertiza juridică |
| **11. Constatările altor expertise** |
| Proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

**Ministru Petru ROTARU**